dwar "it-titjib tal-qagħda ekonomika ta' l-industrija tas-sajd"

Kumitat għas-Sajd

MOZZJONI GĦAL RIŻOLUZZJONI TAL-PARLAMENT EWROPEW Error!

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra r-reviżjoni tal-politika komuni ta' l-industrija tas-sajd, ta' Diċembru 2002 u speċjalment ir-riżoluzzjoni tiegħu tas-17 ta' Jannar 2002 dwar il-Green Paper tal-Kummissjoni dwar il-futur tal-politika komuni tas-sajd

ĠU C 271oE tas-7 11.2002, p.o401. ,

– wara li kkunsidra r-riżoluzzjoni leġiżlattiva tas-6 ta' Lulju 2005 dwar il-proposta għar-Regolament tal-Kunsill dwar il-Fondi Ewropej għall-industrija tas-sajd

ĠU C 157oE tas-6.7.2006, p.o324. ,

- wara li kkunsidra l-komunikazzjoni tal-Kummissjoni lill-Kunsill u lill-Parlament Ewropew tad-9 ta' Marzu 2006 bit-titolu "It-Titjib tal-qagħda ekonomika ta' l-industrija tas-sajd".

– wara li kkunsidra s-smigħ pubbliku organizzat fit-3 ta' Mejju 2006 mill-Kumitat għas-sajd dwar l-inċidenza ta' l-għoli tal-prezz taż-żejt fuq l-industrija tas-sajd Ewropea,

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għas-Sajd ( A6‐0266/2006 ),

A. billi l-industrija tas-sajd hija ta' importanza strateġika għas-sitwazzjoni soċjo-ekonomika, għall-provvista pubblika tal-ħut u għall-ekwilibriju tal-bilanċ ta' l-ikel f'diversi Stati Membri u fl-Unjoni Ewropea stess, u billi tagħti kontribuzzjoni konsiderevoli għall-benesseri soċjo-ekonomiċi tal-Komunitajiet li jgħixu madwar il-kosta għall-iżvilupp lokali għax-xogħol, għall-manutenzjoni u/jew għall-ħolqien ta' attivitajiet ekonomiċi u ta' opportunitajiet ta' xogħol; għall-provvista ta' ħut frisk u għaż-żamma tat-tradizzjonijiet kulturali lokali,

B. billi teżisti Politika Komuni għas-Sajd (PKS) li għandha ġġorr ir-responsabiltà ta' l-ispejjeż għall-iffinanzjar tagħha u speċjalment tad-deċiżjonijiet u tal-miżuri adottati f'dan is-settur,

C. billi l-limitu massimu previst fil-qafas finanzjarju 2007-2013, jeħtieġ li jiġi rispettat għalkemm kien mixtieq li s-settur tas-sajd jibbenefika minn allokazzjoni baġitarja aktar xierqa,

D. billi l-flotot differenti ta' l-Istati Membri fl-2004 ammontaw għal madwar 90,000 bastiment darba u impjegaw direttament madwar 190,000 sajjied,

E. billi l-PKS għandu jikkunsidra d-differenzi konsiderevoli bejn il-flotot, it-taqsimiet differenti tal-flotot, l-ispeċijiet immirati, it-tagħmir għas-sajd, il-produttività, il-preferenzi tal-konsumaturi u l-kwantità ta' ħut li kull ras tikkonsma fl-Istati Membri differenti, kif ukoll il-karatteristiċi speċifiċi ta' l-attività tas-sajd li ġejjin mill-istruttura soċjali ta' din l-attività u d-differenzi strutturali u naturali taz-zoni għas-sajd differenti,

F. billi sostenibbiltà tar-riżorsi ta' l-industrija tas-sajd huma bżonnjuzi jekk wieħed irid jiggarantixxi s-sajd u l-vijabbiltà tas-settur tas-sajd għal tul ta' żmien,

G. billi l-industrija tas-sajd hija fuq kollox ikkonċentrata f'reġjuni li għandhom ekonomija dgħajfa - li ħafna minnhom huma reġjuni ta' l-Objective 1, u li l-kriżi li għaddej minnha dan is-settur għandha impatt konsiderevoli fuq il-livell tal-koeżjoni ekonomika u soċjali f'dawn ir-reġjuni,

H. billi l-PKS għandha tappoġġja l-iżvilupp sostenibbli ta' l-industrija tas-sajd,

I. billi f'ċerti industriji tas-sajd, l-ammont ta' dħul tal-popolazzjoni li tgħix mis-sajd huwa ħafna inqas minn dak ta' setturi oħra tal-popolazzjoni u minħabba li din id-diżugwaljanza qed taggrava minħabba l-fatt li dan l-ammont hu marbut ma' l-inċertezzi ta' l-industrija tas-sajd, mal-valur li jvarja tal-ħut u ma' spejjeż ta' ċerti fatturi tal-produzzjoni; billi għalhekk li l-politiki Komunitarji għandhom jiggarantixxu livell ta' għixien ugwali għall-popolazzjoni li tgħix mis-sajd speċjalment billi jitjib il-bilanċ bejn id-dħul u n-nefqa ta' l-intrapriżi,

J. billi minħabba li d-dħul u s-salarji ta' sajjieda professjonali ma għandhomx sigurtà minħabba l-mod kif il-ħut huwa rriklamat, minħabba l-mod kif jiġi stabbilit il-prezz ta' l-ewwel bejgħ u minħabba n-natura irregolari ta' l-attività, dan jimplika li ċertu għajnuniet pubbliċi, nazzjonali u Komunitarji għandhom bilfors jinżammu,

K. billi ż-żieda fil-prezz taż-żejt għandu riperkussjonijiet diretti u negattivi fuq id-dħul ta' l-ekwipaġġi minħabba r-rabta bejn is-salarji u d-dħul mill-ewwel bejgħ tas-sajdiet li tista' twassal għal telf ta' 25%,

.L. billi s-sitwazzjoni ekonomika ta' numru kbir ta' intrapriżi tas-sajd iddeterjorat matul dawn l-aħħar snin, sal-punt li wassal għall-għeluq ta' numru kbir minnhom, minħabba t-telf kbir tad-dħul flimkien mar-riperkussjonijiet soċjo-ekonomiċi li jirriżultaw minnha

M.billi n-nuqqas ta' dħul jispjega ruħu minn naħa waħda minħabba r-restrizjonijiet imposti fuq l-industrija tas-sajd (tnaqqis tal-produzzjoni, TAC, kwoti, zoni li fihom ma jistax isir sajd pjanijiet għar-rikostruzzjoni ta' l-istokk u t-tnaqqis ta' l-istaġun tas-sajd u minn naħa l-oħra minħabba li l-ewwel bejgħ baqa' jżomm prezz baxx, marbuta ma' l-istruttura tas-settur (provvista baxxa, domonda għolja, distribuzzjoni ħażina tal-valur miżjud, żieda kontinwa fl-importazzjoni tal-prodotti tal-ħut, żieda fil-produzzjoni ta' l-akwakultura).

N. billi l-kriżi ekonomika u soċjali li l-industrija tas-sajd għaddejja minnha taffetwa l-flotot tas-sajd kollha għalkemm bi gradi differenti,

O. billi matul dawn l-aħħar għaxar snin l-industrija tas-sajd sabet ruħħa taffaċja tnaqqis ta' 35% ta' l-impjiegi, tnaqqis ta' 20% tal-bastimenti u tnaqqis ta' 28% tal-qabdiet tal-ħut minkejja l-isforzi magħmula fil-qafas tar-revizjoni tal-PKS ta' l-2002 bil-għan li tinbidel din it-tendenza,

P. billi sabiex tkun garantita l-vijabbiltà ekonomika ta' l-industrija tas-sajd, l-adattament tagħha għall-miżuri soċjo-ekonomiċi speċjalment dawk maħsuba sabiex jiżguraw il-livelli l-aktar għolja ta' sigurtà permezz ta' l-immodernizzar tal-flotta sabiex jintlaħaq livell għoli ta' taħriġ professjonali fis-settur u t-titjib tal-livell ta' l-għixien u tax-xogħol tas-sajjieda,

Q. billi d-defiċit tal-bilanċ kummerċjali tal-prodotti tas-sajd mal-pajjiżi terzi qiegħed wara diversi, snin jiżdied kontinwament u minħabba li minn issa 'l quddiem l-UE qed timporta aktar minn 40% tal-prodotti tal-ħut li hi timporta,

R. billi d-dinamika tal-bejgħ iżżomm lura l-varjazzjoni ta' l-ispejjeż milli jkollhom riperkusjonijiet fuq il-prezz tal-ħut u li l-medja tal-prezz ta' l-ewwel bejgħ stagna jew baxxa l-prezz mill-2000 mingħajr ma rrifletta ruħu fil-prezz finali tal-ħut frisk lill-konsumatur,

S. billi f'ċerti każijiet, l-Organizzazzjoni Komuni tas-Suq tas-Sajd (OKSS) tal-prodotti tal-ħut ma kkontribwixxitx biżżejjed biex ittejjeb il-prezz ta' l-ewwel bejgħ u lanqas biex itejjeb id-distribuzzjoni tal-valur miżjud permezz tal-katina tal-valur ta' l-industrija,

T. T. billi l-promozzjoni sabiex jiġu skartati bastimenti mingħajr ma jiġu kkunsidrati karatteristiċi speċifiċi tal-flotot rispettivi, tar-riżorsi għas-sajd u tal-bżonnijiet tal-konsumaturi tal-ħut f'kull pajjiż kienet il-forza sabiex jiġi adattat id-daqs tal-flotta mar-riżorsi tas-sajd eżistenti b'konsegwenzi ekonomiċi u soċjali konsiderevoli,

U. billi t-tnaqqis fl-isforz għas-sajd affetwa xi Stati Membri aktar minn oħrajn, u hemm xi flotot ta' xi stati Membri li għamlu tnaqqis globali akbar mill-medja tal-Komunità filwaqt li għall-kuntrarju kien hemm oħrajn li żiedu l-isforz tagħhom għas-sajd,

V. billi t-twaqqif ta' ċertu metodi tas-sajd awtomatikament se jwasslu sabiex jintilfu ċertu snajja' marbuta mas-sajd, b'konsegwenzi ekonomiċi u soċjali kbar,

W. billi ż-żieda fil-prezz taż-żejt fl-aħħar tliet snin kellha impatt partikolarment negattiv fuq l-industrija tas-sajd, li aggravat konsiderevolment il-kriżi li diġà kienet teżisti, il-marġni ta' l-operat tagħha u l-vijabbiltà ekonomika tagħha u li waslet għal tnaqqis serju mid-dħul tas-sajjieda,

X billi bejn l-2004 u l-2006 il-prezz taż-żejt għola bi kważi 100% u li dan ta' l-aħħar minn issa 'l quddiem jirrapreżenta f'ċertu partijiet ta' l-industrija, kważi n-nofs ta' l-ispejjeż totali ta' l-operat ta' l-intrapriżi tas-sajd,

Y. billi ċerti studji jistmaw li l-għoli tal-prezz taż-żejt jistgħu jipprovokaw l-għeluq ta' eluf ta' industriji tas-sajd u t-telf ta' eluf ta' impjiegi,

Z.billi diversi Stati Membri ta' l-UE implimentaw miżuri speċifiċi mmirati biex jagħmlu tajjeb għaż-żieda fil-prezz taż-żejt għall-flotot tagħhom, speċjalment bil-ħolqien ta' fondi ta' garanzija u limiti ta' kreditu sussidjati,

AA. billi t-tendenza lejn prezz taż-żejt għoli hija fin-natura tagħha strutturali,

AB. billi f'dak li jirrigwardja l-eżenzjoni minn notifikazzjoni għall-għajnuna ta' l-Istat, il-Kummissjoni pproponiet li r-regolament "de minimis" għall-industrija tas-sajd jogħla għal madwar EUR30 000 kull benifiċjarju fuq perjodu ta' tliet snin, ammont inqas minn dak allokat għal industriji oħra

AC. billi rigward il-proposta tal-Kummissjoni, il-Kunsill Ewropew li ltaqa' fi Brussell fil-15 u s-16 ta' Diċembru 2005 ddeċieda li jbaxxi għas-snin 2007-2013 l-għotjiet ta' Fondi Ewropej għas-sajd minn madwar 4.9 miljardi EUR għal madwar 3.8 miljardi EUR, bl-liema mod aggrava n-nuqqas ta' riżorsi finanzjarji tal-Komunità allokati għall-industrija tas-sajd,

AD billi l-ftehima politika dwar il-Fondi Ewropej għas-Sajd konkluża fid-19 ta' Ġunju 2006 ma kkunsidratx l-aspetti importanti tar-riżoluzzjoni tagħha tas-6 ta' Lulju 2005 u tinkludi proposti tal-Kummissjoni stabbiliti fil-komunikazzjoni msemmija hawn fuq,

Il-Komunikazzjoni tal-Kummissjoni

Jiddeplora d-dewmien għal preżentazzjoni tal-komunikazzjoni tal-Kummissjoni kif ukoll in-nuqqas ta' viżjoni li ntweriet. jikkunsidra li fil-verità, il-proposti magħmula mhumiex biżżejjed u fl-istess waqt f'ċerti każijiet mhumiex xierqa meta wieħed iqis l-iskala u l-gravità tal-kriżi li għaddejja minnha bħalissa l-industrija, sitwazzjoni li l-Kummissjoni nnifisha tinnota u tiddeskrivi,

Jiddeplora li l-politika li tieħu vantaġġ mid-deterjorazzjoni soċjo-ekonomika fl-industrija minħabba ż-żieda kbira fil-prezz taż-żejt, qed tfittex li tiskarta bastimenti u l-waqfien għal kollox ta' l-attività;

3. jiddeplora li l-miżuri proposti ma għandhom l-ebda dimensjoni soċio ekonomika u li għal kuntrarju huma miżuri li ma jqisux il-konsegwenzi ta' l-implimentazzjoni tagħhom fuq l-ekwipaġġi tal-bastimenti;

4. jiġbed l-attenzjoni għall-fatt li l-komunikazzjoni tal-Kummissjoni ma tinkludix analiżi koerenti ta' l-istat preżenti ta' l-industrija tas-sajd, partikolarment l-isforz għas-sajd;

5. jenfasizza li numru kbir ta' proposti mressqa se jkollhom l-aktar impatt għal tul ta' żmien medju jew twil fuq is-sitwazzjoni ekonomika ta' l-industrija tas-sajd;

Miżuri immedjati

Jiddeplora l-fatt li fil-qafas ta' l-għajnuniet u r-ristrutturazzjoni, il-Kummissjoni tippersisti li topponi l-possibiltà li tagħti ħlasijiet ta' kumpens u għajnuna għall-operat; għalhekk jenfasizza l-bżonn li jiġu adottati miżuri konkreti u immedjati maħsuba biex inaqqsu l-instabbiltà għolja tal-prezz taż-żejt għall-industrija; jitlob f'dan il-kuntest il-ħolqien ta' fondi ta' garanzija, bil-parteċipazzjoni tal-Komunità sabiex tiggarantixxi l-istabbiltà tal-prezz taż-żejt u l-għoti ta' ħlas ta' kumpens tranżitorju għall-intrapriżi tas-sajd affetwati;

Iqis li huwa neċessarju li jsir użu mill-possibiltajiet u l-marġni finanzjarji kollha fi ħdan il-qafas tal-baġit tal-Komunità għall-2006 sabiex jiġu ffinanzjati miżuri ta' appoġġ straordinarji għall-industrija, li jgħinuha tegħleb id-diffikultajiet imposti miż-żieda fil-prezzijiet taż-żejt, sakemm l-ebda miżura oħra ma tiġi implimentata;

Jitlob lill-Kummissjoni bil-ħsieb li tiggarantixxi l-kompetitività tal-flotta ta' l-UE li topera barra mill-ibħra tal-Komunità li qed tikkompeti fl-istess swieq ma' flotot ta' pajjiżi terzi li l-ispejjeż tagħhom jistgħu jkunu aktar minn 300% inqas minn tal-bastimenti tal-Komunità, biex jistudja l-proposti ta' l-industrija sabiex jinħoloq qafas li jista' joffri krediti ta' taxxi;

Iħeġġeġ biex immedjatament tinħoloq sistema ta' assikurazzjoni pubblika fuq livell nazzjonali u komunitarju li tagħmel tajjeb għal ċirkostanzi mhux previsti fl-industrija tas-sajd;

Jitlob lill-Kummissjoni tikkunsidra l-kriżi attwali marbuta mal-prezz taż-żejt bħala ċirkustanza mhux mistennija bi qbil mad-dispożizzjonijiet stabbiliti fl-Artikolu 16 tar-Regoli ta' Proċedura (KE) nru 279/1999 tal-Kunsill tas-17 ta' Diċembru 1999 li jistabbilixxi l-modalitajiet u l-kundizzjonijiet ta' l-azzjonijiet strutturali tal-Komunità fl-industrija tas-sajd

ĠU L 83 ta' l-4.4.2000, p.35 li jmexxi l-Istrument Finanzjarju għall-Orjentazzjoni dwar is-Sajd (IFOS) sabiex tingħata l-istess għajnuna għal tul qasir ta' żmien bħal f'każ ta' waqfien temporanju ta' l-attivitajiet, mingħajr kriterji tat-tnaqqis ta' kapaċità jew tnaqqis ta' kriterji bijoloġiċi; ifakkar fid-diversi impenji li ilhom ħafna li saru f'dan il-kuntest;

Jitlob immedjatament lill-Kummissjoni biex iżżid il-perjodu tal-validità ta' l-għajnuna ta' emerġenza għal 12 -il xahar;

Jenfasizza li l-għajnuniet pubbliċi għandhom bl-istess mod ikollhom bħala obbjettiv il-ħarsien ta' l-interessi, ir-risposta għall-bżonnijiet u s-soluzzjoni għall-problemi li qed jaffetwaw l-ekwipaġġi tal-bastimenti;

Jesprimi d-diżappunt tiegħu għar-regoli li l-Kummissjoni ħabbret riċentiment meta għolliet , il-limitu massimu ta' l-għajnuna għall-industrija tas-sajd, "id-de minimis" għal 30 000EUR għal tliet snin; ifakkar fit-talbiet insistenti mill-industija u mill-amministrazzjonijiet ta' ħafna Stati Membri li l-ammont ta' għajnuna bħal din tiżdied għal 100 000EUR, u tqabbel din il-figura mal-limitu massimu miftiehem riċentiment għal setturi produttivi oħra li huwa ta 200 000EUR; jiġbed l-attenzjoni fuq l-impenji mogħtija biex jiżdied il-valur tar-regola "de minimis" għall-industrija tas-sajd u jitlob lill-Kummissjoni tirrevedi b'urġenza l-ftehima adottata riċentiment;

14. jitlob lill-Kummissjoni tantiċipa l-għajnuniet rilevanti ma' l-IFOP jew mal-Fond Ewropew għas-Sajd (FES) futura sabiex jiġu stabbiliti linji finanzjarji li jagħmlu tajjeb għaż-żieda fl-ispejjeż ta' l-operat;

Miżuri b'impatt għal tul ta' żmien medju jew fit-tul

Tibdil u mmodernizzar tal-flotta

Jinnota l-proposta tal-Kummissjoni sabiex jiġi kkunsidrat fil-qafas ta' programmi futuri għar-ristrutturazzjoni ta' l-investimenti relatati mat-tibdil tat-tagħmir tas-sajd, ix-xiri ta' tagħmir u t-tibdil ta' magni bil-għan li jikkontribwixxu għall-konverzjoni, l-effiċjenza u l-iffrankar ta' l-enerġija;

Jikkunsidra li l-pjanijiet għar-ristrutturazzjoni nazzjonali ta' ċertu Stati Membri ta' l-Unjoni Ewropea għandhom ikunu parti fundamentali mir-ristrutturazzjoni ta' l-industrija tas-sajd;

Jiddeplora n-nuqqas ta' viżjoni fl-approċċ il-ġdid tal-Fond Ewropew għas-Sajd biex jgħin fit-tibdil tal-magni; iqis li miżuri bħall-irbit ta' l-għajnuna biex jinbidlu l-magni għall-bastimenti itwal minn 12 -il metru mat-tnaqqis ta' 20% mill-qawwa tagħhom se jagħmlu uħud mill-prattiki tas-sajd prattikament mhux vijabbli u jistgħu jaffetwaw is-sikurezza filwaqt li jistgħu jagħtu lok għal żieda fil-frodi billi l-qawwa tal-magna ma tiġix dikjarata;

Jinsisti fuq il-ħtieġa għall-FES li jkompli jagħti għajnuniet għat-tiġdid u l-immodernizzar tal-flotta tas-sajd - b'mod partikolari għat-tibdil ta' magni, għal raġunijiet ta' sikurezza, ħarsien ta' l-ambjent jew għall-effiċjenza taż-żejt - fuq kollox għas-sajd fuq skala żgħira viċin il-kosta u sajd artiġjanali, u għat-tibdil ta' bastimenti li għandhom iktar minn 20 sena, li ma għadhomx joperaw minħabba raġunijiet ta' sikurezza;

Sajd viċin il-kosta

Jitlob lill-Kummissjoni tagħraf in-natura speċifika tas- sajd fuq skala żgħira viċin il-kosta u tas-sajd artiġjanali fil-qafas tal-PKS u sabiex tanalizza safejn l-istrumenti attwali huma adegwati biex ilaħħqu mal-bżonnijiet ta' l-industrija, u jadattaw ruħhom għalihom skond il-bżonn;

Jitlob lill-Kummissjoni tippreżenta proposta maħsuba biex toħloq programm Komunitarju ta' appoġġ għas-sajd fuq skala żgħira viċin il-kosta u għas-sajd artiġjanali, li jgħin biex jikkorordina azzjonijiet u biex jgħaddi fondi minn strumenti oħra eżistenti sabiex ilaħħqu mal-problemi speċifiċi li din it-taqsima ta' l-industrija qed taffaċja;

Kummerċjalizzazzjoni

Jilqa' l-fatt li l-Kummissjoni mistennija tniedi evalwazzjoni komprensiva ta' l-Organizzazzjoni Komuni tas-Suq tas-Sajd(OKSS) għall-prodotti tal-ħut; jenfasizza l-ħtieġa għal reviżjoni ambizjuża ta' l-OKSS jekk wieħed irid itejjeb il-kummerċjalizzazzjoni tal-ħut u tal-prodotti tal-ħut filwaqt li jsaħħaħ il-valur miżjud;

Iqis li huwa bżonnjuż li s-sajjieda jkunu involuti b'mod aktar dirett fit-trasformazzjoni u l-kummerċjalizzazzjoni sabiex ikabbru l-bażi tad-dħul tagħhom u jtejjbu l-livell ta' l-għixien tagħhom; jitlob lill-Kummissjoni tippreżnta għal dan il-għan proposti għar-reviżjoni ta' l-OKSS tal-prodotti tal-ħut filwaqt li tintroduċi mekkaniżmi li jippermettu t-titjib tal-prezz ta' l-ewwel bejgħ u sabiex tippromwovi distribuzzjoni ġusta u xierqa tal-valur miżjud fuq il-katina tal-valur;

Jiddeplora l-fatt li f'numru ta' każi, il-possibiltajiet offruti mill-OKSS attwali biex jinforzaw il-kompetittività ma kinux użati biżżejjed mill-industrija u jitlob lill-Kummissjoni, b'kooperazzjoni ma' l-amministrazzjonijiet nazzjonali u ma' l-organizzazzjonijiet varji li jirrapreżentaw lill-produtturi, sabiex jagħtu pubbliċità massima li dawn il-possibiltajiet u lill-possibiltajiet ġodda li jistgħu joħorġu minn reviżjoni futura ta' l-OKSS;

Iqis importanti li wieħed jikkunsidra li jintroduċi forom oħra ta' intervenzjonijiet simili biex jiggarantixxi l-prezzijiet jew jimmassimizza r-rati tal-profit bħala mezz kif itejjeb id-distribuzzjoni tal-valur miżjud, filwaqt li jnaqqas marġni intermedjarji;

Jenfasizza li l-Fondi Strutturali għandhom jikkontribwixxu għall-modernizzazzjoni u l-ħolqien ta' infrastrutturi għall-kummerċjalizzazzjoni għall-industrija tas-sajd;

Jappoġġja l-inizjattiva li tintroduċi kodiċi ta' etika fuq il-kummerċ tal-prodotti tal-ħut fl-Unjoni Ewropea;

Japporova l-opinjoni skond liema l-etika ekoloġika tista tiffaċilta d-divrenzjar tal-prodotti u tikkontribwixxi għall-kummerċ sostenibbli tal-prodotti tal-ħut;

Jitlob lill-Kummissjoni tistudja l-mekkaniżmi - l-għajnuna għall-konsumaturi, per eżempju - mekkaniżmi adattati biex jippromwovu l-prodotti ta' ħut ipproċessat b'valur miżjud ikbar, speċjalment ħut tal-bott, bl-istess mod ta' ċertu prodotti agrikoli;

Jitlob immedjatament lill-Kummissjoni tistenna l-promozzjoni esterna tal-prodotti tal--ħut komunitarji bħal ħut tal-bott, filwaqt li tiffinanzja speċjalment il-preżentazzjoni tagħhom f'espożizzjonijiet u fieri internazzjonali;

Iqis li hu importanti li l-Kummissjoni tippreżenta studju dwar l-impatt tal-produzzjoni ta' l-akwakultura tal-Komunità u ta' l-importazzjoni fuq il-prezz tal-ħut u b'mod partikolari fuq il-prezz ta' l-ewwel bejgħ;

Jitlob lill-Kummissjoni tadotta miżuri li permezz tagħhom, il-prodotti tal-ħut importati u kkummerċjalizzati fis-suq intern ikunu suġġetti għall-istess obbligazzjonijiet bħal prodotti tal-ħut tal-Komunità;

Iqis għaqli li wieħed jinvesti fit-titjib tal-'handling' tal-ħut abbord speċjalment permezz ta' għajnuna għal investimenti f'sistemi ta' tkessiħ li jista' jgħolli l-prezz ta' l-ewwel bejgħ;

Mistoqsijiet finanzjarji

Huwa mħasseb dwar in-nuqqas ta' riżorsi finanzjarji allokati għall-industrija tas-sajd fil-qafas finanzjarju 2007-2013 u speċjalment għall-FES u jqis li huwa indispensabbli li jżid dawn ir-riżorsi jekk wieħed irid jirrispondi għall-krisi li attwalment qed jaffaċċja dan is-settur;

Sostenibbiltà tar-riżorsi

Jitlob għal darba oħra lill-Kummissjoni tadotta approċċ aktar globali tal-miżuri għall-ħarsien ta' l-ambjent marittimu u għar-rikostruzzjoni ta' l-istokks tal-ħut filwaqt li jikkunsidra u jeżamina fatturi oħra li għandhom impatt konsiderevoli fuq l-ambjent marittimu u l-istat tar-riżorsi tas-sajd (it-tniġġiż tal-kosta u tal-baħar, id-drenaġġ industrijali u tal-biedja, il-ħama f'qiegħ il-baħar jew it-trasport marittimu), filwaqt li jtemm is-sistemi amministrattivi preżenti; jitlob lill-Kummissjoni tieħu inizjattiva komunitarja f'dan il-qasam;

Josserva l-bżonn li jintlaħaq bilanċ bejn is-sitwazzjoni soċjo-ekonomika u s-sostenibbiltà ambjentali u li bl-istess mod hemm bżonn li jiġi attivat mekkaniżmu li jissussidja jew li jikkumpensa s-sajjieda li ġew affetwati mill-konsegwenzi ekonomiċi u soċjali tal-programmi għar-rikostruzzjoni ta' l-istokks tal-ħut u miżuri oħra filwaqt li jinforza l-ħarsien ta' l-ekosistemi fir-reġjuni l-aktar żvantaġġati;

Jenfasizza l-ħtieġa li jinħolqu normi ġuridiċi li jsolvu l-problema tal-qbid tal-ħut f'zoni tas-sajd żgħar minn bastimenti kbar b'tagħmir tas-sajd ikbar milli suppost;

Jenfasizza li t-tnaqqis ta' l-isforz u tal-kapaċità tas-sajd għandhom jinbdew mingħajr ma jintilef il-bżonn li nippreżervaw l-industrija tas-sajd għal żmien twil;

Huwa persważ li l-problemi soċjali u ekonomiċi li qed tiltaqa' magħhom l-industrija tas-sajd Ewropea ma jistgħux jissolvew mingħajr tmexxija aħjar ta' l-attivitajiet tas-sajd li jippermettu r-rikostruzzjoni ta' l-istokk tal-ħut, minħabba li mingħajr ħut ma jistax ikun hemm sajd;

Jenfasizza li l-adattament tal-flotot nazzjonali għar-riżorsi eżistenti għandhom jikkunsidraw it-tnaqqis fl-isforz għas-sajd li diġà sar;

Ifakkar li l-miżuri kollha għar-rikostruzzjoni tar-riżorsi tas-sajd għandhom ikunu adottati flimkien ma' konsultazzjoni mas-sajjieda u bbażata fuq riċerka xjentifika dwar is-sajd;

Jitlob lill-Kummissjoni tiddistingwi bejn it-tekniki tas-sajd u l-użi tagħhom; jenfasizza li l-prattika ta' ċerti tekniki tas-sajd meqjusa bħala li jagħmlu ħsara lill-industrija jistgħu jkunu inklużi fil-qafas ta' sajd artiġjanali sostenibbli kif ukoll jippermettu li l-komunitajiet tas-sajjieda li tant naqqsu mill-attività tagħhom li kważi sparixxew, ikomplu jeżistu;

Jitlob lill-Kummissjoni tirrikonoxxi li l-attivitajiet tas-sajd mhumiex iżolati waħda mill-oħra iżda jiffurmaw parti minn sistema wiesa' fuq livell reġjonali ta' l-użu massimu tar-riżorsi; jenfasizza li l-miżuri restrittivi (projbizzjoni jew limitazzjoni) imposti fuq kategorija waħda ta' l-attivitajiet joħolqu żbilanċ u r-riżultat ikun li l-isforz għas-sajd jitrasferixxi ruħu fuq speċi oħra, b'konsegwenzi soċjali u ekonomiċi serji għall-komunitajiet tas-sajjieda u għal ċerti speċi li tagħhom kien diġà qed isir sajd iktar milli suppost;

Sajd Illegali

Iqis li huwa fundamentali li jiġu adottati miżuri maħsuba biex jiġġieldu s-sajd illegali, mhux dikjarat u mhux regolatorju; jistieden immedjatament lill-Istati Membri jinfurzaw il-mekkaniżmi għall-kontroll tagħhom f'dan il-qasam; iqis li l-infurzar tal-kontrolli fuq il-fruntieri ta' l-Unjoni huma indispensabbli jekk wieħed irid jipprevjeni d-dħul fl-Unjoni ta' ħut li nqabad illegalment;

Jitlob lill-Kummissjoni tivverifika d-dispożizzjonijiet eżistenti tal-PKS relatati mas-sajd illegali, mhux dikjarat u mhux regolatorju; jenfasizza l-bżonn urġenti li jiġu elaborati r-regolamenti li jipprevjenu li persentaġġ sinifikanti tal-qabdiet tal-ħut ikunu skartati;

Riċerka

Jenfasizza l-bżonn li jiġi promoss l-investiment permezz ta' l-FES u tas-7 Programm Qafas tal-Komunità fil-qasam tar-riċerka, fl-żvilupp teknoloġiku u fl-attivitajiet ta' dimostrazzjoni li jikkontribwixxu għat-tnaqqis fl-intensità ta' l-enerġija ta' l-industrija tas-sajd żieda fl-effiċjenza ta' l-enerġija;

Iqis importanti li jiġu eżaminati l-possibiltajiet għat-tibdil ta' ċertu tipu ta' żejt kif ukoll tas-sinerġiji li jitgħu jinsabu fil-biedja għas-settur ta' l-enerġija;

L-amministrazzjoni tal-PKS

Jinnota l-proposti tal-Kummissjoni rigward l-amministrazzjoni ekomonika tas-sajd, iżda jfakkar li d-distribuzzjoni tal-kwoti u d-drittijiet tas-sajd huma kompetenzi esklussivi ta' l-Istati Membri;

Parteċipazzjoni fit-tmexxija tal-PKS

Jenfasizza li l-Kunsilli Konsultattivi Reġjonali jista' jkollhom irwol importanti fil-parteċipazzjoni tas-sajjieda fil-proċess tat-teħid tad-deċiżjonijiet għall-politika komuni tas-sajd; Jenfasizza li huwa importanti li dawn il-Kunsilli jirċievu għajnuna Komunitarja biex ikunu jistgħu joperaw li għandha tiġi evalwata mill-ġdid fi żmien ħames snin;

Jinsisti fuq il-bżonn li s-sajjieda jiġu appoġġjati u li l-organizzazzjonijiet professjonali huma lesti li jaqsmu r-responsabbiltà fl-implimentazzjoni tal-PKS (ko-amministrazzjoni);

Jitlob li l-PKS tkun aktar deċentralizzata sabiex tiggarantixxi l-parteċipazzjoni ikbar tas-sajjieda, ta' l-organizzazzjonijiet li jirrapreżentawhom u tal-komunitajiet tas-sajjieda fil-PKS u t-titjib ta' l-amministrazzjoni tas-sajd; t-titjib ta' l-amministrazzjoni tas-sajd;

Jenfasizza li bżonn li jiġu regolamentati aħjar is-swieq tal-ħut permezz ta' sistema ta' kontroll effikaċi, ta' programm ta' etikett ekoloġiku u l-ħolqien ta' kodiċi ġuridika speċifika għall-industrija tas-sajd;

Jitlob lill-President tiegħu iwassal din ir-riżoluzzjoni lill-Kunsill, lill-Kummissjoni kif ukoll lill-gvernijiet u lill-Parlamenti ta; l-Istati Membri.

L-Industrija tas-Sajd

L-industrija tas-sajd hija ta' importanza strateġika għas-sitwazzjoni soċjo-ekonomika, għall-provvista pubblika tal-ħut u għall-ekwilibriju tal-bilanċ ta' l-ikel f'diversi Stati Membri ta' l-Unjoni Ewropea (UE).

L-industrija tagħti kontribuzzjoni konsiderevoli għall-iżvilupp lokali tal-komunitajiet li jgħixu madwar il-kosta, għax-xogħol, għall-manutenzjoni u/jew għall-ħolqien ta' attivitajiet ekonomiċi, għall-provvista ta' ħut frisk u għaż-żamma tat-tradizzjonijiet kulturali lokali.

Fl-2004, il-flotot differenti ta' l-UE kienu jammontaw għal madwar 90,000 bastiment u kienu jimpjegaw direttament madwar 190,000 sajjied.

Hemm differenzi konsiderevoli bejn il-flotot, bejn it-taqsimiet tal-flotot, l-ispeċijiet immirati, it-tagħmir għas-sajd, il-produttività, il-preferenzi tal-konsumaturi u l-kwantità ta' ħut li kull persuna tikkonsma fl-Istati Membri differenti.

Madanakollu, l-industrija tas-sajd hija fuq kollox ikkonċentrata f'reġjuni li għandhom ekonomija dgħajfa li jiddependu ħafna fuq l-industrija, li ħafna minnhom huma reġjuni żvantaġġati (reġjuni ta' l-Objective 1).

Fl-2003, madwar 63% tas-sajjieda, 25% ta' l-impjiegi relatati ma' l-industrija u 45% ta' l-impjiegi ġenerati mill-akwakultura kienu lokalizzati f'reġjuni żvantaġġati li jiddependu fuq is-sajd.

L-industrija hija wkoll ikkaratterizzata mill-insigurtà tad-dħul u tas-salarji li jirriżultaw mill-karatteristiċi irregolari ta' l-attività u mill-mod kif il-ħut huwa rriklamat, speċjalment mill-mod kif il-prezz ta' l-ewwel bejgħ huwa stabbilit.

F'dawn l-aħħar snin, is-sitwazzjoni ekonomika ta' ħafna intrpriżi tas-sajd marret lura minħabba nuqqas ta' dħul, b'riperkussjonijiet soċjali preokkupanti.

In-nuqqas konsiderevoli ta' dħul huwa parzjalment ikkawżat mir-restrizzjonijiet fuq l-industrija tas-sajd u mill-istagnar/tnaqqis tal-prezzijiet ta' l-ewwel bejgħ li huwa r-riżultat ta' l-industrija u l-kundizzjonijiet ħżiena tas-suq.

Madanakollu, d-dinamika tas-suq tipprevjeni varjazzjonijiet fl-ispejjeż (speċjalment tal-prezz taż-żejt) milli jkollhom impatt fuq il-prezzijiet tal-ħut.

Il-prezz medju ta' l-ewwel bejgħ stagna jew niżel mis-sena 2000, mingħajr ma rrifletta ruħu fi tnaqqis tal-prezz finali tal-ħut frisk għall- konsumatur.

L-Organizzazzjoni Komuni għas-Suq tas-Sajd (OKSS) ma għenitx biex titjib id-distribuzzjoni tal-valur miżjud permezz tal-katina tal-valur ta' l-industrija.

Fl-aħħar għaxar snin, l-industrija tas-sajd rat telf ta' 35% ta' l-impjiegi, 20% telf fin-numru ta' bastimenti u telf ta' 28% tas-sajdiet.

Ir-reviżjoni tal-Politika Komuni għas-Sajd ta' l-2002 mhux talli ma bidlitx din it-tendenza talli s-sitwazzjoni ħżienet.

Ir-riżultat hu li l-UE diġà timporta 40% tal-prodotti tal-ħut li tikkonsma, u li d-deficit tal-bilanċ tal-kummerċ tal-prodotti tal-ħut mal-pajiżi terzi qed jikber f'dawn l-aħħar snin.

Il-promozzjoni ta' l-iskartar ta' bastimenti irrispettivament mill-karatteristiċi speċifiċi tal-flotot u mill-bżonnijiet tal-konsum f'kull Stat Membru, kienet il-forza sabiex jiġi adattat id-daqs tal-flotta mar-riżorsi tas-sajd eżistenti b'konsegwenzi ekonomiċi u soċjali konsiderevoli.

Madanakollu, it-tnaqqis tat-tunnellaġġ gross u s-saħħa tal-magna ma laħqitx ma' l-intensità tat-tnaqqis tan-numru ta' bastimenti.

Għal kuntrarju, t-tunnellaġġ gross u s-saħħa medja ta' kull bastiment żdiedet f'dawn l-aħħar snin.

Ċerti Stati Membri sabu ruħhom aktar affetwati minn oħrajn mit-tnaqqis fl-attività tas-sajd; flotot ta' xi Stati Membri raw tnaqqis fl-attività tas-sajd globali għola mill-medja tal-Komunità, filwaqt li flotot oħra żiedu l-isforz tagħhom għas-sajd.

Il-krisi li qed tolqot lill-industrija tas-sajd ħżienet biż-żieda fil-prezz taż-żejt f'dawn l-aħħar tliet snin, sitwazzjoni li hija maħsuba li hi strutturali fin-natura tagħha u li kellha impatt partikolari fuq l-industrija tas-sajd, li qed taggravata l-kriżi eżistenti u li qed taffetwa l-marġni ta' l-operat tagħha u l-vijabbiltà ekonomika.

Bejn l-2004 u l-2006, il-prezz taż-żejt għola b'100% u dan jirrapreżenta madwar 40% ta' l-ispejjeż totali għall-operat ta' l-industriji tas-sajd.

Il-Kummissjoni tistma li t-telf mid-dħul ta' l-ekwipaġġi tela' għal madwar 25% , meta wieħed iqis li s-salarji tagħhom jirrapreżentaw persentaġġ mill-valur tal-qabdiet.

Jirriżulta minn ċerti studji li jeżisti riskju li minħabba ż-żieda fil-prezz taż-żejt, se jintilfu madwar 30% ta' l-industriji tas-sajd u aktar minn 16 000 imjieg .

Il-komunikazzjoni tal-Kummissjoni dwar "it-titjib tal-qagħda ekonomika ta' l-industrija tas-sajd", tipprovdi stampa relattivament ċara tas-sitwazzjoni ekonomika ta' l-industrija, iżda s-soluzzjonijiet proposti mhumiex biżżejjed u għandhom jiġu kkunsidrati bħala inadegwati jekk wieħed iżomm f'moħħu l-bżonn li jiġu adottati miżuri ta' emerġenza sabiex tiġi appogġata l-industrija quddiem sitwazzjoni soċjo-ekonomika serja li hija qed tiġġieled biex tlaħħaq magħha.

Il-Kummissjoni stess tinnota u tiddeskrivi din is-sitwazzjoni serja.

Għalkemm uħud mill-miżuri proposti mill-Kummissjoni jistgħu jkunu raġonevoli, dawn mhumiex miżuri ta' emerġenza u ċertament ma għandhomx effetti immedjati jew fuq ta' żmien qasir, .

Għalhekk, dawn il-miżuri ma jirrispondux għall-bżonnijiet kurrenti ta' l-industrija.

Dawn il-miżuri waslu tard wisq u ma jissodisfawx l-impenji li ħadet il-Kummissjoni f'laqgħa mar-rappreżentanti ta' l-industrija fid-29 ta' Lulju 2005.

Dawn il-miżuri ma jagħmlu l-ebda proposta sabiex jinfurzaw l-approprjazzjonijiet għall-industrija fil-baġit tal-Komunità u ma jipproponi l-ebda strument ġdid, li jqajjem dubji mhux biss rigward l-effettività tagħhom iżda wkoll fuq il-livell ta' viżjoni u impatt attwali li jista' jkollhom fuq "it-titjib tas-sitwazzjoni ekonomika" fl-industrija.

Id-diffikultajiet li qed taffaċja l-industrija essenzjalment huma ġejjin mill-problemi marbuta ma' l-ispejjeż strutturali, li huma għoljin b'mod eseġerat meta mqabbla mar-riżultat miksub.

Barra minn hekk, dawn l-ispejjeż gravaw f'daqqa waħda minħabba ż-żieda drastika tal-prezz taż-żejt.

Dan ifisser li s-soluzzjoni ta' "sforz inqas tas-sajd" u "l-adattament tal-flotta", jiġifieri, il-promozzjoni tal-waqfien permanenti ta' l-attività tal-bastimenti, ma tistax titqies bħala soluzzjoni ġenwina għall-problema, speċjalment meta l-iskop hu li "titjib is-sitwazzjoni ekonomika fl-industrija", Sakemm l-idea mhijiex li l-provvista tal-ħut tkun daqshekk baxxa (sakemm il-ħut frisk mhux qed teħodlu postu provvista ta' ħut impurtat jew ħut ta' l-akwakultura) li s-suq, affaċjat minn nuqqas ta' prodotti tal-ħut, jiġġenera qabża drammatika 'l fuq fil-prezz tal-ħut.

Ir-'rapporteur' jiddeplora l-politika li billi tieħu vantaġġ mid-deterjorazzjoni soċjo-ekonomika ta' l-industrija, li ħżienet miż-żieda qawwija fil-prezz taż-żejt, tippromwovi l-iskartar tal-basimenti u t-twaqqif permanenti ta' l-attività.

Fl-opinjoni tar-'rapporteur' tagħkom, riferenzi għal "l-adattament tal-flotta" mhumiex xierqa meta l-għan huwa li "titjib is-sitwazzjoni ekonomika ta' l-industrija".

Din il-kwistjoni fuq kollox hija marbuta mal-problema tal-bilanċ bejn id-dħul (li qed jonqos) u l-ispejjeż għall-operat (li qed jiżdiedu) ta' l-industrija.

Din hija r-raġuni għalfejn il-konkluzjoni tal-Kummissjoni, skond liema, "huwa partikolarment importanti li titneħħa l-kapaċità eċċessiva", ma ssolvix il-problema.

Bl-istess mod, jekk nibdew mill-prinċipju li restrizzjonijiet suċċessivi fuq is-sajd li ġew implimentati, għalkemm mhumiex l-unika kawża, ikkontribwew biex ikomplu jgħarrqu s-sitwazzjoni ta' l-industrija, ma jiġix jagħmel sens li dawn għandhom jiġu aċċettati jew meqjusa bħala miżuri għat-'titjib tas-sitwazzjoni ekonomika' ta' din ta' l-aħħar.

Titjib effettiv tas-sitwazzjoni ekonomika ta' l-industrija tas-sajd, jeħtieġ l-adozzjoni ta' miżuri ta' emerġenza li jipprovdu rispons immedjat u effettiv għall-bżonnijiet soċjo-ekonomiċi ta' l-industrija, flimkien ma' l-adozzjoni ta' miżuri li l-implimentazzjoni u l-impatt tagħhom huma għal tul ta' żmien medju jew twil.

Minħabba li qed nittrattaw politika komuni tal-Komunità -il-Politika Komuni għas-Sajd, din għandha tassumi b'mod koerenti, l-iffinanzjar ta' l-ispejjeż.

Jidher b'mod ċar li r-reviżjoni tal-PKS fl-2002 mhux biss falliet milli tpoġġi l-flotot differenti ta' l-UE fit-triq lejn sostenibbiltà talli ħażżnet is-sitwazzjoni ekonomika u soċjali fl-industrija, b'attenzjoni partikolari fuq in-nuqqas ta' l-impjiegi u tas-sajdiet.

Bil-proposti tal-Kummissjoni f'moħħu, ir-'rapporteur' fittex li jinkludi f'dan ir-rapport il-proposti mressqa mill-organizzazzjonijiet rappreżentanti ta' l-industrija tas-sajd u li jistabbilixxi mill-ġdid l-opinjonijiet tal-Parlament Ewropew rigward il-Fond Ewropew għas-Sajd.

Ir-'rapporteur' iqis li l-proposti mressqa ma jistgħux ikunu limitati biss għall-qafas dejjaq kif inhu l-approċċ tal-Kummissjoni.

Jekk l-obbjettiv hu li tinstab l-aħjar soluzzjoni sabiex 'titjib is-sitwazzjoni ekonomika ta' l-industrija', ikollna nressqu l-proposti kollha possibbli sabiex jitlaħaq dan il-ftehim kemm għal futur immedjat u kemm għal tul ta' żmien medju u twil.

Rigward il-miżuri immedjati, ir-'rapporteur' jiddeplora l-fatt li l-Kummissjoni qed tkompli timblokka l-possibbiltà ta' l-għajnuna għall-operat u l-miżuri konkreti li għandhom inaqqsu l-instabbiltà għolja tal-prezz taż-żejt għall-industrija.

Għalhekk ir-'rapporteur' jitlob f'dan il-kuntest il-ħolqien ta' fondi ta' garanzija, bil-parteċipazzjoni tal-Komunità sabiex jiggarantixxu l-istabbiltà tal-prezz taż-żejt u l-għoti ta' ħlas ta' kumpens tranżitorju għall-intrapriżi tas-sajd affetwati; ir-'rapporteur' iqis indispensabbli l-ħolqien ta' sistema ta' assikurazzjoni pubblika garantita fuq livelli nazzjonali u Komunitarji maħsuba biex tagħmel tajjeb għaċ-ċirkostanzi imprevisti fl-industrija tas-sajd bħal fil-każ ta' setturi oħra.

Rigward il-baġit tal-Komunità għas-sena finanzjarja kurrenti, ir-'rapporteur' iqis neċessarju li jsir użu mill-possibiltajiet u mill-marġni finanzjarji kollha sabiex ikun jistgħu jiġu ffinanzjati miżuri ta' appoġġ straordinarji għall-industrija.

Rigward l-Istrument Finanzjarju għall-Gwida tas-Sajd (SFGS), ikun xieraq li wieħed janalizza l-possibilitajiet ta' għajnuna kollha speċjalment għajnuna minn qabel, (bil-ħsieb li jiġu stabbiliti linji finanzjarji li jagħmlu tajjeb għaż-żieda ta' l-ispejjeż ta' l-operat) u/jew filwaqt li tkun ikkunsidrata l-kriżi taż-żejt kurrenti bħala ċirkustanza mhux prevista koperta minn l-Artikolu 16 tar-Regolamnet 2792/1999.

Minkejja dan, ir-'rapporteur' jinnota l-marġni ta' l-SFGS jista' jkun żgħir, jekk wieħed iżomm f'moħħu li ġie rrappurtat li xi Stati Membri diġà użaw l-approprjazzjonijiet awtorizzati.

F'dak li jirrigwarda l-għajnuna ta' emerġenza proposta mill-Kummissjoni, ir-'rapporteur' jikkunsidra li ż-żmien għal din l-għajnuna għandu jiżdied għal 12 -il xahar.

Ir-'rapporteur' jipproponi wkoll żieda fil-valur tad-'de minimis' għall-industrija tas-sajd u jenfasizza li dan il-pass għandu jittieħed b'urġenza filwaqt li l-valur isir l-istess bħal dak ta' setturi produttivi oħra, jiġifieri, jitla' sa 100 000 EUR.

Flimkien ma' dawn il-miżuri, huwa importanti ukoll li jiġu enfasizzati miżuri b'impatt għal tul ta' żmien medju jew twil.

Sakemm ikun meqjus meħtieġ li jkunu garantiti riżorsi finanzjarji adegwati, ir-'rapporteur' huwa ta' l-opinjoni li l-approprjazzjonijiet destinati għall-Fond Ewropew għas-Sajd, jeħtieġ li jiżdiedu.

Fil-qasam tar-riċerka, hemm bżonn li jkun garantit investiment biżżejjed tas-7 Programm Qafas tal-Komunità għar-riċerka fl-industrija tas-sajd, speċjalment bil-ħsieb li tkun imtejba l-effiċjenza ta' l-enerġija.

Rigward l-immodernizzar u l-irrinovar tal-flotta, ir-'rapporteur' jilqa' l-investiment ibbażat fuq tibdil tal-magni għas-sajd, fuq ix-xiri ta' tagħmir u t-tibdil ta' muturi bil-għan li jikkontribwixxu għall-konverzjoni, l-effiċjenza u l-iffrankar ta' l-enerġija; Minkejja dan jinsisti fuq il-proposta tal-Parlament Ewropew li l-Fond Ewropew għas-Sajd għandu jkompli jagħti għajnuniet għat-tiġdid u l-immodernizzar tal-flotot tas-sajd, speċjalment sabiex jinbidlu l-magni għal raġunijiet ta' sikurezza, għall-ħarsien ta' l-ambjent u għall-effiċjenza taż-żejt.

Bi qbil mar-rapport tal-Kumitat għas-Sajd dwar is-sajd madwar il-kosta, ir-'rapporteur' jinsisti fuq il-bżonn li jiġu rikonoxxuti l-karatteristiċi tas-sajd fuq skala żgħira madwar il-kosta u tas-sajd artiġjanali fil-qafas tal-PKS, u sabiex jipproċedi biex jagħmel it-tibdiliet neċessarji sabiex l-istrumenti attwali jkunu jistgħu jlaħħqu mal-bżonnijiet tas-settur.

Ir-'rapporteur' fl-istess waqt jipproponi l-adozjoni ta' inizjattiva Komunitarja għal din it-taqsima tal-flotta, speċjalment permezz tal-ħolqien ta' programm Komunitaju li jappoġġja s-sajd fuq skala żgħira madwar il-kosta u s-sajd artiġjanali.

Rigward is-sostenibbiltà tar-riżorsi, ir-'rapporteur' jitlob li tittieħed inizjattiva Komunitarja sabiex tistudja l-fatturi li għandhom impatt konsiderevoli fuq l-ambjent marittimu u fuq ir-riżorsi tas-sajd (it-tniġġiż tal-kosta u tal-baħar, id-drenaġġ industrijali u tal-biedja, il-ħama f'qiegħ il-baħar jew it-trasport marittimu) filwaqt li jtemm is-sistemi amministrattivi preżenti.

Għandha tinġibed l-attenzjoni f'dan ir-rigward għall-proposta tal-Parlament Ewropew stabbilita f'riżoluzzjoni tiegħu fuq metodi tas-sajd li ma jagħmlux ħsara lill-ambjent, li ddeskrivitu bħala essenzjali sabiex jinkiseb bilanċ bejn is-sitwazzjoni soċjo-ekonomika u s-sostenibbiltà ambjentali, li timplika l-implimentazzjoni ta' sistemi ta' sussidju jew ta' kumpens għas-sajjieda sabiex jagħmlu tajjeb għall-effetti negattivi li sajd li ma jagħmilx ħsara lill-ambjent jista' jkollu, speċjalment għal min japplika din l-attività f'reġjuni inqas żviluppati.

Billi huwa daqshekk ieħor importanti li l-adattament tal-flottot għar-riżorsi eżistenti għandu jikkunsidra t-tnaqqis ta' l-isforz għas-sajd li diġà seħħ u l-bżonnijiet tal-konsum rispettivi fl-Istati Membri kkonċernati, ir-'rapporteur tagħkom ifakkar li l-miżuri kollha għandhom ikunu adottati flimkien mas-sajjieda u jkunu bbażati fuq riċerka xjentifika dwar is-settur tas-sajd.

Rigward il-kummerċjalizzazzjoni, ir-'rapporteur' huwa ta' l-opinjoni li hemm bżonn ta' evalwazzjoni fil-dettall ta' l-Organizzazzjoni Komuni tas-Suq tas-Sajd (OKSS) attwali tal-prodotti tal-ħut, sabiex titjib il-kummerċjalizzazzjoni tal-ħut u tal-prodotti tas-sajd, kif ukoll il-prezz ta' l-ewwel bejgħ u l-infurzar tal-valur miżjud.

Ir-'rapporteur' ifakkar fil-proposta tal-Parlament Ewropew għal ħolqien ta' mekkaniżmi li jippromwovu l-konċentrazzjoni tal-provvista, speċjalment billi jkun appoġġjat it-twaqqif u t-tmexxija ta' organizzazzjonijiet tal-produtturi rikonoxxuti bi qbil mad-dispożizzjonijiet tar-Regolament (KE) nru 3759/1992.

Bil-ħsieb li jitnaqqsu l-marġni ta' intermedjazzjoni u t-tijib ta' l-ewwel bejgħ, ir-'rapporteur' huwa ta' l-opinjoni li għandha ssir evalwazzjoni ta' forom oħra ta' intervenzjoni tas-suq (per eżempju dwar prezz garantit jew dwar l-impozizzjoni ta' rati massimi tal-profit).

Ir-'rapporteur'jenfasizza l-bżonn li jitwaqqfu organi 'inter-trade' bejn proprjetarji u ħaddiema fl-industrija tas-sajd, li għandhom jinkoraġġixxu d-djalogu bejn id-diversi partijiet involuti fl-industrija.

Għalhekk jappoġjġa inizjattiva ta' l-industrija li tintroduċi kodiċi ta' etika dwar il-kummerċ tal-prodotti tal-ħut fl-UE.

Huwa daqshekk ieħor importanti li jiġu studjati mekkaniżmi - bħal għajnuna għall-konsum - għar-riklamar ta' prodotti ta' ħut ipproċessat b'valur miżjud akbar, kif ukoll bħala miżuri li jiżguraw il-promozzjoni esterna ta' prodotti tal-ħut tal-Komunità, bħall-ħut tal-bott, speċjalment billi jkun iffinanzjat ir-riklamar tagħhom f'espożizzjonijiet u fieri internazzjonali.

Rigward il-prezzijiet il-Kummissjoni għandha tippreżenta studju dwar l-impatt tal-produzzjoni ta' l-akwakultura tal-Komunità u ta' l-importazzjoni fuq il-prezz tal-ħut u b'mod partikolari fuq il-prezz ta' l-ewwel bejgħ; Sabiex tiġi evita kompetizzjoni inġusta, ir-'rapporteur' jenfasizza l-bżonn li jiġu applikati l-istess rekwiżiti tal-prodotti tal-ħut tal-Komunità riklamati fis-suq intern għall-prodotti tal-ħut impurtati.

Rigward l-amministrazzjoni, ir-'rapporteur' ifakkar li l-Kunsilli Konsultattivi Reġjonali jistgħu jkollhom irwol importanti fil-parteċipazzjoni tas-sajjieda fil-proċess tat-teħid tad-deċiżjonijiet tal-PKS, u li huwa importanti li dawn il-Kunsilli jirċievu għajnuna Komunitarja permanenti biex ikunu jistgħu jkomplu joperaw.

Ir-'rapporteur' jinsisti wkoll fuq il-bżonn li jkunu appoġġjati gruppi ta' sajjieda u l-organizzazzjonijiet professjonali li huma lesti li jaqsmu r-responsabbiltà għall-applikazzjoni tal-PKS (ko-amministrazzjoni) kif enfasizza l-Parlament Ewropew rigward il-Fond Ewropew għas-Sajd.

Fl-aħħar, ir-'rapporteur ' huwa ta' l-opinjoni li tkun biss deċentralizzazzjoni ikbar tal-PKS li tiggarantixxi parteċipazzjoni ikbar tas-sajjieda, ta' l-organizzazzjonijiet li jirrapreżentawhom u tal-komunitajiet tas-sajjieda fil-Politika Komuni għas-Sajd u fit-titjib tat-tmexxija ta' l-industrija tas-sajd.

PROĊEDURA

It-titjib tal-qagħda ekonomika ta' l-industrija tas-sajd

Numru tal-Proċedura

Kumitat Responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss


dwar is-Segwitu tar-Rapport dwar il-Kompetizzjoni fis-Servizzi Professjonali

Kumitat għall-Affarijiet Ekonomiċi u Monetarji

MOZZJONI GĦAL RIŻOLUZZJONI TAL-PARLAMENT EWROPEW

PROĊEDURA

Il-Parlament Ewropew ,

– wara li kkunsidra l-komunikazzjoni tal-Kummissjoni 'Rapport dwar il-Kompetizzjoni fis-Servizzi Professjonali' ( COM(2004)0083 ),

– wara li kkunsidra l-komunikazzjoni tal-Kummissjoni, 'Servizzi Professjonali - Skop għal aktar Riformi - Segwitu tar-Rapport dwar il-Kompetizzjoni fis-Servizzi Professjonali' ( COM(2005)0405 ),

– wara li kkunsidra l-Artikoli 6, 43, 45, 49 u 81 tat-Trattat KE,

– wara li kkunsidra r-riżoluzzjoni tiegħu tat-18 ta' Jannar 1994 dwar l-istat u l-organizzazzjoni tal-professjoni ta' nutar fit-tnax-il Stat Membru tal-Komunità

ĠU C 44, 14.2.1994, p.

– wara li kkunsidra r-riżoluzzjoni tiegħu tal-5 ta' April 2001 dwar ħlasijiet fuq skala u dwar tariffi obbligatorji għal ċerti professjonijiet liberali, b'mod partikulari l-avukati, u dwar l-irwol u l-pożizzjoni partikulari tal-professjonijiet liberali fis-soċjetà moderna

ĠU C 21 E, 24.1.2002, p.

– wara li kkunsidra r-riżoluzzjoni tiegħu tas-16 ta' Diċembru 2003 dwar regolamenti tas-suq u regoli dwar il-kompetizzjoni għall-professjonijiet liberali

ĠU C 91 E, 15.4.2004, p.

– wara li kkunsidra r-riżoluzzjoni tiegħu tat-23 ta' Marzu 2006 dwar il-professjonijiet legali u l-interess ġenerali fit-tħaddim tas-sistemi legali

– wara li kkunsidra d-Direttiva tal-Kunsill 77/249/KEE tat-22 ta' Marzu 1977 biex jiġi ffaċilitat l-eżerċizzju effettiv tal-libertà biex jiġu pprovduti servizzi minn avukati

ĠU L 78, 26.3.1977, p.

– wara li kkunsidra d-Direttiva 98/5/KE tal-Parlament Ewropew u tal-Kunsill tas-16 ta' Frar 1998 sabiex tkun iffaċilitata l-prattika tal-professjoni ta' avukat fuq bażi permanenti fl-Istati Membri minbarra dak fejn kienet miksuba l-kwalifika

ĠU L 77, 14.3.1998, p.

– wara li kkunsidra d-Direttiva tal-Kunsill 2002/8/KE tas-27 ta' Jannar 2003 biex ittejjeb l-aċċess għal ġustizzja f'tilwimiet bejn il-konfini billi tistabbilixxi regoli komuni minimi konnessi ma' għajnuna legali għal tilwimiet bħal dawn

ĠU L 26, 31.1.2003, p.

– wara li kkunsidra d-Direttiva 2005/36/KE tal-Parlament Ewropew u tal-Kunsill tas-7 ta' Settembru 2005 dwar l-għarfien ta' kwalifiki professjonali

ĠU L 255, 30.9.2005, p.

– wara li kkunsidra l-ġurisdizzjoni tal-Qorti Ewropea tal-Ġustizzja dwar il-liġi dwar il-kompetizzjoni u l-libertà tas-servizzi fil-Komunità, b'mod partikulari fir-rigward ta' dispożizzjonijiet nazzjonali dwar ħlasijiet minimi,

- wara li kkunsidra d-Direttiva 2005/29/KE

ĠU L 149, 11.6.2005, p.

22. tal-Parlament Ewropew u tal-Kunsill tal-11 ta' Mejju 2005 dwar prattiki kummerċjali żleali fin-negozju mal-konsumatur fis-suq intern,

– wara li kkunsidra r-rapport ta' l-Istitut għal Studji Avvanzati (IHS) magħmul f'isem il-Kummissjoni, 'L-Impatt Ekonomiku tar-Regolamentazzjoni fil-qasam tal-Professjonijiet Liberali fi Stati Membri differenti', ta' Jannar 2003,

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Ekonomiċi u Monetarji ( A6-0272/2006 ),

A. billi f'Marzu 2000 il-Kunsill Ewropew ta' Liżbona adotta programm ta' riforma bl-objettiv li sa l-2010 l-UE ssir l-ekonomija l-iktar kompetittiva u dinamika msejsa fuq l-għarfien fid-dinja, kapaċi li twettaq tkabbir ekonomiku sostenibbli b'aktar u aqwa impjiegi u b'aktar koeżjoni soċjali, u b'rispett għall-ambjent (Aġenda ta' Liżbona),

B. billi r-rapport Kok ta' Novembru 2004 enfasizza l-importanza tat-tneħħija tar-regolamenti fis-swieq kollha u t-tneħħija ta' burokrazija mhux meħtieġa sabiex il-kompetizzjoni tissaħħaħ,

C. billi r-reviżjoni ta' nofs it-terminu ta' l-aġenda ta' Liżbona stabbilixxiet l-ħtieġa għal spinta ġdida u li jkun hemm enfasi fuq it-tkabbir u x-xogħol u ħeġġet lill-Istati Membri biex jippreżentaw programmi nazzjonali ta' riforma sabiex jippromwovu t-tkabbir u x-xogħol,

D. billi s-servizzi, li huma l-mutur ewlieni għat-tkabbir fl-UE, għandhom rwol importanti fit-titjib tal-kompetittività ta' l-ekonomija fl-Ewropa,

E. billi s-servizzi professjonali għandhom jiġu inklużi fl-isforzi ta' riforma, peress li huma qasam ewlieni fl-ekonomija ta' l-Ewropa,

F. billi, bis-saħħa tal-prinċipju ta' sussidjarjetà, huwa f'idejn l-Istati Membri biex jiddeċiedu jekk jixtiequ jirregolaw il-professjonijiet b'mod dirett permezz ta' regoli nazzjonali jew inkella li jħallu li ssir awtoregolamentazzjoni mill-korpi professjonali,

G. billi għal dawn l-aħħar ftit snin il-Kummissjoni qed tmexxi djalogu ma' l-Istati Membri u korpi professjonali dwar it-tneħħija ta' ostakoli għall-kompetizzjoni, li wassal għal miżuri għat-tneħħija tar-regolamentazzjoni u għal inizjattivi ta' riforma ġodda,

H. billi, skond il-prinċipju ta' sussidjarjetà, l-Istati Membri u korpi professjonali nazzjonali għal fornituri ta' servizzi għandhom rwol prominenti fl-isforzi biex isiru r-riformi,

I. billi organizzazzjonijiet professjonali, korpi professjonali, organizzazzjonijiet tal-konsumatur u ta' l-utent oħrajn, u l-partijiet rilevanti kollha jeħtieġu jkunu involuti fil-proċess b'mod ibbilanċjat,

J. billi regolamenti speċifiċi huma leġittimi minħabba n-nuqqas ta' simetrija fl-informazzjoni bejn il-klijenti u l-fornituri tas-servizz, il-fatt li ċerti servizzi professjonali jitqiesu li jipprovu prodotti pubbliċi u l-fatt li l-forniment ta' servizzi professjonali jista' jintrabat ma' elementi esterni,

K. billi l-eżerċizzju ta' inventarju tas-servizzi professjonali kkmandata mill-Kummissjoni fl-2002/2003 ma jirriflettix aktar is-sitwazzjoni attwali ta' regolamentazzjoni fl-Istati Membri individwali u għalhekk qiegħed jostakola evalwazzjoni ta' l-isforzi ta' riforma,

L. billi l-Kummissjoni naqset milli tindirizza l-konsegwenza ta' riforma sistematika favur il-kompetizzjoni fil-qasam tas-servizzi professjonali fir-rigward tal-ħolqien tax-xogħol u t-tkabbir ulterjuri,

M. billi objettivi u sinjali ċari bbażati fuq l-evidenza xjentifika għandhom jgħinu jikkonvinċu lil kull min huwa involut fil-proċess ta' riforma dwar il-ħtieġa għal sforzi ta' riforma,

N. billi l-prijorità fundamentali tar-riforma għandha tkun aċċess usa' u aktar faċli għall-konsumaturi, waqt li fl-istess ħin tiżgura l-kwalità u l-effiċjenza f'termini ta' spiża ta' dawn is-servizzi,

O. billi għad hemm differenzi sostanzjali fil-punt sa fejn il-kategoriji professjonali varji waslu fil-proċess tal-ftuħ tas-suq,

P. billi d-Direttiva 2005/36/KE tistabbilixxi regoli li skondhom Stati Membri li jospitaw jorbtu l-aċċess jew it-twettiq ta' professjoni rregolata fit-territorju tagħhom mal-pussess ta' kwalifiki professjonali speċifiċi,

Jilqa' d-djalogu bejn il-Kummissjoni, l-Istati Membri u l-korpi professjonali tal-fornituri ta' servizzi professjonali bil-għan li jitneħħew dawk l-ostakoli għall-kompetizzjoni li mhumiex ġusti jew li huma ta' ħsara għall-interess ġenerali u regoli li huma kontra l-interessi tal-konsumaturi u fl-aħħar mill-aħħar tal-fornituri nfushom,

Jistieden lil dawk kollha involuti fil-proċess ta' riforma biex isegwuha b'mod kostruttiv;

Iqis li d-dritt tradizzjonali li jinħarġu regolamenti bbażati fuq aspetti speċifiċi tradizzjonali, ġeografiċi u demografiċi għandu jitnaqqas u fl-aħħar jiġi eliminat; jenfasizza f'dan il-kuntest li r-regoli m'għandhomx ikunu diskriminatorji skond is-sess, l-etniċità jew in-nazzjonalità u għandhom jillimitaw il-kompetizzjoni sa l-inqas punt possibbli sabiex jgħinu biex jintlaħqu l-miri ta' Liżbona;

Jinkoraġġixxi lill-Istati Membri biex jeżaminaw b'mod kostruttiv l-esperjenza prattika ta' Stati Membri oħrajn fil-proċess tar-riforma tas-servizzi professjonali sabiex jiksbu l-ikbar benefiċċju possibbli mill-isforzi ta' riforma tagħhom stess;

Jistieden lill-Kummissjoni biex tiżgura li d-dispożizzjonijiet tat-trattat dwar il-protezzjoni tal-kompetizzjoni u s-suq intern jiġu osservati b'mod xieraq fil-qasam tal-professjonijiet liberali;

Huwa tal-fehma li l-awtoregolamentazzjoni jew ir-regolamentazzjoni effettiva u trasparenti tal-fornituri ta' servizzi li jantiċipaw il-konsegwenzi ta' interventi, jimmoniterjaw l-impatt tagħhom u jirranġawhom fejn huwa meħtieġ, huma mezz xieraq kif jintlaħqu r-rekwiżiti ta' l-Istrateġija ta' Liżbona; jaħseb li l-Istati Membri għandhom ikunu responsabbli għall-immoniterjar tal-kamp ta' applikazzjoni ta' l-awtoregolamentazzjoni nazzjonali sabiex tkun imwaqqfa milli tagħmel ħsara lill-interessi tal-konsumatur jew ta' ħsara għall-interess ġenerali;

Jistieden lill-Istati Membri biex jiżguraw aċċess u mobilità fir-rigward tas-servizzi professjonali u sabiex titħaffef it-tranżizzjoni mill-università u mill-edukazzjoni ta' wara l-gradwazzjoni lejn il-professjonijiet;

Jaħseb li huwa neċessarju, sabiex jissaħħu l-intrapriżi ż-żgħar u ta' daqs medju u sabiex tiżdied il-kapaċità għall-innovazzjoni u l-kompetittività tas-servizzi professjonali, li jiġu eliminati restrizzjonijiet fuq il-kamp ta' applikazzjoni tal-koperazzjoni u li jiġi ffaċilitat l-istabbiliment ta' fornituri ta' servizzi interprofessjonali;

Jaħseb li huwa importanti li jitjiebu l-istandards etiċi u l-ħarsien tal-konsumatur fil-qasam tas-servizzi professjonali u jappoġġja l-adozzjoni ta' kodiċi ta' kondotta mill-fornituri ta' servizzi professjonali, li jitfasslu bil-parteċipazzjoni tal-partijiet kollha rilevanti;

Jirrimarka li fil-biċċa l-kbira, regolamenti speċjali fil-qasam tar-reklamar jistgħu jitneħħew u li regolamenti bħal dawn għandhom jiġu limitati fil-ġejjieni għal każijiet eċċezzjonali li huma ġġustifikati sew; jirrimarka wkoll li l-kontinwità tar-regolamenti speċjali fil-qasam tar-regklamar għandha tiġi limitata għal każijiet eċċezzjonali li huma ġġustifikati sew u li t-tnaqqis fir-regolamentazzjoni għandu jkollu l-għan li jgħin lill-professjonijiet biex jgħarrfu l-utenti tas-servizzi li huma joffru, permezz tar-reklamar, u jipprovdu lill-konsumaturi b'tagħrif dwar il-kwalifiki u speċjalizzazzjonijiet professjonali tagħhom u dwar in-natura u l-prezzz tas-servizzi offerti;

Jistieden lill-Kummissjoni biex turi liema effetti f'termini ta' impjiegi ġodda u tkabbir addizzjonali jistgħu jiġu mistennija minn riforma sistemika favur il-kompetizzjoni fis-settur;

Iħeġġeġ lill-Kummissjoni biex teżamina b'iktar reqqa d-differenzi fl-estent sa liema il-kategoriji professjonali varji f'kull Stat Membru fetħu s-suq u impatt mistenni mit-tneħħija sħiħa ta' ostakoli mhux neċessarji għall-kompetizzjoni, inkluża evalwazzjoni ta' l-impatti mistennija fuq l-oqsma professjonali li għandhom riżorsi limitati jew li huma ristretti għal ċerti reġjuni;

Jinkoraġġixxi lill-Kummissjoni biex twessa' l-kamp ta' applikazzjoni ta' l-analiżi tagħha fir-rigward it-tqassim tal-protezzjoni regolatorja skond il-kategorija tal-grupp tal-konsumatur billi tħares mill-viċin lejn intrapriżi żgħar u ta' daqs medju u billi tqis il-fatt li d-domanda għal servizzi professjonali mill-awtoritajiet pubbliċi mhix omoġenja, iżda toriġina minn ħafna unitajiet żgħar li jaġixxu indipendentement u fuq livelli differenti ta' intensità, aspett li għandu jiġi studjat iktar fil-fond;

Jirrimarka li t-tqassim tal-protezzjoni regolatorja skond il-kategoriji individwali tal-konsumatur ma jqisx il-fatt li l-leġittimità tar-regoli hija derivata mill-fatt li elementi esterni jafu jkunu involuti fil-forniment tas-servizzi professjonali u li ċerti servizzi professjoni jafu jiġu meqjusa bħala prodotti pubbliċi;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.

F'Marzu 2000 il-Kunsill Ewropew ta' Liżbona adotta programm ta' riforma bl-objettiv li sa l-2010 l-UE ssir l-ekonomija l-iktar kompetittiva u dinamika msejsa fuq l-għarfien fid-dinja.

Ir-rapport Kok, ippreżentat f'Novembru 2004 kien enfasizza l-importanza tat-tneħħija tar-regolamentazzjoni fis-swieq kollha u l-eliminazzjoni ta' burokrazija mhux meħtieġa sabiex tissaħħaħ il-kompetizzjoni.

Ir-reviżjoni ta' nofs it-terminu ta' l-Aġenda ta' Liżbona u l-konklużjonijiet tal-Kunsill stabbilixxew il-ħtieġa għal spinta ġdida lill-Aġenda u li jkun hem enfasi fuq it-tkabbir u x-xogħol.

L-Istati Membri kienu inkoraġġuti biex jippreżentaw programmi nazzjonali ta' riforma sabiex jippromwovu t-tkabbir u x-xogħol.

Minħabba l-importanza ekonomika tal-professjonijiet liberali fl-Ewropa, huma għandhom ikunu involuti fil-proċess ta' riforma.

Kif turi l-komunikazzjoni attwali tal-Kummissjoni 'Servizzi Professjonali - Skop Għal Aktar Riforma' tal-5.9.2005 għas-sena 2001, 'servizzi tan-negozju' jiġġeneraw dħul ta' aktar minn EUR 1,281 biljun, jew madwar 8% tad-dħul totali ta' l-UE.

Dan iġġenera valur miżjud ta' EUR 660 biljun.

Madwar terz ta' dan jista' jiġi attribwit għas-'servizzi professjonali'.

Preċedentement għall-komunikazzjoni preżenti tal-Kummissjoni 'Servizzi Professjonali - Skop Għal Aktar Riforma' tal-5.9.2005 il-Kummissjoni kienet fasslet fl-2004 komunikazzjoni (Rapport dwar il-Kompetizzjoni fis-Servizzi Professjonali tad-9.2.2004).

Il-komunikazzjoni , segwita minn eżerċizzju ta' inventarju li sar fl-2002/2003 dwar il-prattika regolatorja fil-qasam tal-professjonijiet liberali (studju ta' l-IHS).

Il-komunikazzjoni l-ġdida ta' l-2005 evalwat għall-ewwel darba lill-Istati Membri.

Fl-azzjonijiet tagħha l-Kummissjoni ffokat l-iktar fuq sitt professjonijiet: avukati, nutari, inġiniera, arkitetti, spiżjara u kontabilisti (inkluża l-professjoni ta' konsulent dwar it-taxxa) u essenzjalment ikkunsidrat ħames restrizzjonijiet fuq il-kompetizzjoni (prezzijiet fissi, prezzijiet irrakomandati, regoli dwar ir-reklamar, restrizzjonijiet fuq id-dħul u regolamenti dwar l-istruttura tan-negożju u prattiki multidixxiplinari.

Fl-2004 l-Kummissjoni bdiet djalogu sstrutturat mal-korpi professjonali Ewropej.

Irrimarkat li r-rieda biex tiġi aċċettata riforma tiddipendi fuq l-estent sa liema l-professjonijiet individwali jkunu nfetħu u ġew irregolati.

Sabet li l-iktar progress f'dawn l-aħħar ftit snin kien sar minn pajjiżi li għandhom programm strutturat ta' riforma regolatorja favur il-kompetizzjoni.

Il-Kummissjoni kkunsidrat li kien inkoraġġanti li 'l fuq minn terz ta' l-Istati Membri kienu rrappurtaw li bdew l-analiżi tagħhom.

F'seba' pajjiżi oħra il-proċess ta' riforma kien qed jimxi bil-mod ħafna u kien baqagħlu biex jingrana.

Fil-komunikazzjoni attwali tal-Kummissjoni, hija tagħmel ċar li l-ħtieġa għal aktar riforma kienet ġiet stabbilita fl-Istati Membri kollha u li qed tistenna li regoli eżistenti fuq livell nazzjonali jitneħħew ukoll.

Il-Kummissjoni tinsisti li għadha neċessarja protezzjoni regolatorja speċjali għal konsumaturi fil-qasam tas-servizzi professjonali.

Ir-raġuni li ngħataw huma: in-nuqqas ta' simetrija ta' l-informazzjoni, il-possibilità li jidhru 'elementi esterni' u l-fatt li s-servizzi professjonali xi kultant jitqiesu li jikkwalifikaw bħala 'prodotti pubbliċi'.

Il-Kummissjoni tħeġġeġ lill-Istati Membri wkoll biex jagħmlu evalwazzjoni analitika tar-restrizzjonijiet ezistenti u tara l-possibilità li jitneħħew ir-restrizzjonijiet fi żmien qasir, b'mod partikulari fil-qasam tal-liġi dwar ir-reklamar jew il-prezzijiet fissi.

Numru ta' innovazzjonijiet speċifiċi fil-komunikazzjoni tal-Kummissjoni li qed tiġi riveduta jixraq li jissemmew: l-analiżi tas-suq u l-konklużjoni li regolamenti għandhom ivarjaw skond il-kategoriji tal-konsumatur.

Il-Kummissjoni għalhekk ma tarax ħafna bżonn għal regolamentazzjoni fl-amministrazzjonijiet pubbliċi u fl-intrapriżi l-kbar.

Għal intrapriżi żgħar u ta' daqs medju l-Kummissjoni m'adottatx pożizzjoni finali, waqt li għal konsumaturi ordinarji tagħraf il-ħtieġa ikbar għal regolamentazzjoni.

Għall-proċess ta' riforma ulterjuri l-Kummissjoni pproponiet li għandha tkompli tkun l-intermedjarja.

Il-Parlament esprima l-fehmiet tiegħu f'numru ta' deċiżjonijiet dwar il-professjonijiet liberali dwar u regolamentazzjoni ġdida f'din l-isfera, l-iktar riċenti fir-riżoluzzjoni tiegħu tat-23 ta' Marzu 2006 dwar il-'professjonijiet legali u l-interess ġenerali fl-iffunzjonar tas-sistemi legali' tat-23 ta' Marzu 2006.

Dan ir-rapport magħmul fuq l-inizjattiva tiegħu stess ifittex biex jgħin fit-tfassil oġġettiv tal-kwistjonijiet involuti fid-dibattitu li għadu sejjer dwar il-kontribuzzjoni tal-professjonijiet liberali lill-Istrateġija ta' Liżbona u jħeġġeġ li l-proċess ta' riforma isir f'mod kostruttiv.

L-objettiv huwa qabel kollox li jiġu identifikati l-vantaġġi tar-riformi fis-sistemi kurrenti għal konsumaturi u għal membri tal-professjonijiet liberali nfushom u sabiex jiġi propost li huma jiġu inklużi fid-djalogu.

Il-Parlament għandu jagħmilha ċara wkoll fir-riżoluzzjoni tiegħu li qed jistenna li l-professjonijiet liberali jikkontribwixxu biex jintlaħqu l-objettivi ta' Liżbona.

Waqt li kien qed jitfassal dan ir-rapport instab li kienu neqsin dejta aġġornata, bħala bażi għal stqarrijiet msejsin fuq il-fatti dwar l-importanza tal-professjonijiet liberali fl-UE, u objettivi ekonomiċi għall-proċess ta' riforma.

Dejta mill-Ewropa kollha hija bbażata fuq l-istimi li joħorġu minn stħarriġ li sar xi snin qabel jew mill-hekk imsejjaħ studju ta' l-IHS.

Waqt li l-istimi joħolqu problema minħabba l-ambjent kompetittiv li qed jinbidel, l-istudju ta' l-IHS hija nieqsa minn validità komprensiva għax huwa limitat għall-Istati u l-professjonijiet eżaminati u tfassal tliet snin u nofs ilu.

In-nuqqas ta' objettivi (tkabbir mistenni u l-konsegwenzi fuq l-impjiegi) għar-riforma sistematika favur il-kompetizzjoni fis-settur - il-Kummissjoni qiegħda titlob, u b'kull raġun, li dan isir - jagħmilha diffiċli li tinħoloq il-klima pożittiva ta' riforma neċessarja.

Stħarriġ futuri tal-Kummissjoni għandhom iqisu din il-problema u jfittxu rimedji.

Għandu jkun possibbli li jinstab bilanċ ekonomiku ċar bejn ir-riskji u l-opportunitajiet għal tnaqqis fir-regolamentazzjoni, b'mod partikulari ta' sistemi ta' prezzijiet (irbit ta' prezzijiet fissi, sistemi ta' prezzijiet u prezzijiet tas-suq).

L-abbozz ta' rapport jipproponi wkoll li l-kamp ta' applikazzjoni ta' l-analiżi tal-Kummissjoni jitwessa' sabiex jinkludi r-rekwiżiti regolatorji differenti tal-gruppi tal-konsumaturi individwali.

Il-fatt li l-Kummissjoni għadha ma tistax tipprovde kwalunkwe stima għal intrapriżi żgħar u ta' daqs medju u li 99% ta' l-intrapriżi ta' l-UE fl-UE jitqiesu li huma SMEs idgħajjef l-impatt ta' din il-komunikazzjoni.

Id-deċiżjoni tal-Kummissjoni li s-settur pubbliku jiġi ttrattat bħala unità omoġenja toħloq problemi wkoll.

Fil-Ġermanja pereżempju parti mill-50% ta' l-ispiża pubblika fuq livell komunali ssir minn unitajiet reġjonali żgħar ħafna li m'għandhomx bżonn l-istess protezzjoni regolatorja li jeħtieġ ministeru.

Ir-rapport ifittex ukoll li jenfasizza l-fatt li l-Parlament jagħraf l-awtoregolamentazzjoni tal-professjonijiet liberali li f'ħafna mill-Istati Membri hija tradizzjoni.

Madankollu, din l-awtoregolamentazzjoni għandha tkun trasparenti, effiċjenti, tantiċipa l-konsegwenzi u tagħmel kontrolli.

B'mod speċifiku, l-Istati Membri fejn m'hemmx awtoregolamentazzjoni tal-professjonijiet liberali m'għandhomx jintalbu jbiddlu s-sistema tagħhom.

Il-Parlament għandu jagħraf id-dritt li jinħarġu ċerti regolamenti bbażati fuq aspetti speċifiċi tradizzjonali (ħarsien tal-konsumatur li żvilupp mal-milja taż-żmien), ġeografiċi u demografiċi: fl-istess ħin ir-rapport għandu jagħmel ċar li dawn ir-regoli jitqiesu bħala 'eċċezzjonijeit' u għalhekk għandhom jiġu limitati u magħżula b'tali mod li kemm jista' jkun ma jirrestrinġux il-kompetizzjoni.

Ir-rapport tfittex ukoll tinkoraġġixxi lill-Istati Membri biex jieħdu vantaġġ mill-esperjenza prattika ta' Stati Membri oħra fil-proċess tar-riforma tas-servizzi professjonali.

Il-fatt li r-rata ta' riforma fil-qasam tal-professjonijiet liberali tvarja minn Stat Membru għal ieħor u l-esperjenza li nkisbet sal-lum tista' tgħin biex tpatti għad-dewmien li sar s'issa.

Fir-rigward ta' l-oqsma tar-reklamar u l-koperazzjoni interdixxiplinarja (skop għal koperazzjoni) għad hemm restrizzjonijiet sinifikanti f'ħafna mill-Istati Membri.

Inġenerali, ir-raġuni mogħtija għalfejn l-iskop tal-koperazzjoni huwa ristrett hija l-ħtieġa li jiġu żgurati l-istandards etiċi professjonali.

Fil-każ speċifiku ta' koperazzjoni fis-settur tas-servizzi professjonali, dan l-argument huwa diffiċli li jiġi aċċettat peress li huma kollha suġġetti għall-istandards etiċi professjonali.

Hemm strumenti oħrajn għall-ħarsien ta' l-istandards li jħallu impatt inqas fuq il-kompetizzjoni milli jekk tiġi pprojbita l-koperazzjoni.

Il-Parlament għandu jagħmilha ċara li riforma fuq dan il-livell hija partikularment importanti biex jissaħħu l-intrapriżi żgħar u ta' daqs medju.

Fir-rigward tar-reklamar, Stati Membri varji għandhom l-esperjenza fir-tneħħija ta' regolamenti.

Il-Parlament għandu jagħmilha ċara wkoll li jistenni li jiġu diskussi fil-futur qrib l-effetti tal-laxkar tar-restrizzjonijiet fuq ir-reklamar.

L-esperjenzi ta' Stati Membri fil-laxkar ta' dawn ir-restrizzjonijiet jindikaw li Stati Membri oħrajn jistgħu jneħħu ħafna mir-restrizzjonijiet tagħhom fil-qasam tar-reklamar.

Il-Parlament Ewropew huwa kunfidenti li l-miżuri proposti għandhom jagħtu ħajja ġdida u jagħtu spinta 'l quddiem lill-proċess sistematiku ta' riforma.

PROĊEDURA

Segwitu tar-Rapport dwar il-Kompetizzjoni fis-Servizzi Professjonali

Numru tal-proċedura

Kumitat responsabbli Data tat-tħabbir ta' l-awtorizzazzjoni fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni iktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostituti(i) skond l-Artikolu 178(2) preżenti għall-votazzjoni finali

Kummenti (informazzjoni disponibbli b'lingwa waħda biss)